**РЕПУБЛИКА СРБИЈА**

**ОПШТИНА ЋИЋЕВАЦ**

**ПРЕДСЕДНИК ОПШТИНЕ**

**Број: 08-1/22-04**

**Дана: 10.03.2022.године**

**ЋИЋЕВАЦ**

На основу члана 46. Закона о локалној самоуправи („Службени гласник Републике Србије“, број 129/07, 83/14 др.закон, 101/16- др. Закон и 47/18), члана 64. Статута општине Ћићевац („Службени лист општине Ћићевац“, бр. 3/19), члана 7. Правилника о критеријумима и поступку доделе средстава црквама и верским заједницама на територији општине Ћићевац из буџета општине Ћићевац („Сл.ужбени лист општине Ћићевац“, бр. 1/17) у вези са Јавним конкурсом за финансирање пројеката цркава и верских заједница из буџета општине Ћићевац за 2022.годину, број 08-1/22-04 од 10.02.2022.године и предлога Комисије за спровођење Јавног конкурса за финансирање пројеката цркава и верских заједница бр. 08-1-2/22-04 од 07.03.2022. године,

Председник општине Ћићевац доноси

**ОДЛУКУ**

**О ДОДЕЛИ СРЕДСТАВА ЦРКВАМА И ВЕРСКИМ ЗАЈЕДНИЦАМА КОЈЕ СЕ ФИНАНСИРАЈУ ИЗ БУЏЕТА ОПШТИНЕ ЋИЋЕВАЦ**

Члан 1.

Из буџета општине Ћићевац за 2022. годину, („Сл. лист општине Ћићевац“, бр.28/21), Раздео 5, позиција 127, економска класификација 481931, функција 840, доделиће се новчана средства у укупном износу од 1.000.000,00 динара, црквама и верским заједницама за финансирање пројеката и то:

1. Манастир Светог Архангела Гаврила Сталаћ - новчана средства у износу од 190.000,00 динара.

2. Црква Апостола Томе Појате – новчана средства у износу од 150.000,00 динара.

3. Црквена општина Ћићевац – новчана средства у износу од 180.000,00 динара.

4. Црквена општина Град Сталаћ – новчана средства у износу од 150.000,00 динара.

5. Црквена општина Лучинско-браљинска – новчана средства у износу од 180.000,00 динара.

6. . Храм Св. Великомученика Георгија у Плочнику – новчана средства у износу од 150.000,00 динара

Члан 2.

Председник општине Ћићевац са подносиоцима пријаве, чији су пројекти изабрани, закључиће уговор о финансирању пројекта из буџета општине Ћићевац, којим ће се регулисати међусобна права и обавезе уговорних страна, најкасније у року од 15 дана од дана доношења Одлуке.

Члан 3.

Одлуку објавити у „Службеном листу општине Ћићевац“ и на сајту општине Ћићевац <http://www.cicevac.rs/>.

***Образложење***

На основу члана 5. Правилника о критеријумима и поступку доделе средстава црквама и верским заједницама на територији општине Ћићевац, председник општине Ћићевац , расписао је Јавни конкурс за финансирање пројеката цркава и верских заједница из буџета општине Ћићевац за 2022. године, број 08-1/22-04 од 10.02.2022. године. Конкурс је трајао у периоду од 10.02.2021 до 25.02.2022. године.

Конкурс спроводи Комисија формирана решењем Председника општине Ћићевац, број 08-2/22-04 од 03.03.2022. године.

Комисија је извршила вредновање предлога пројекта у складу са критеријумима прописаним Правилником и сачинила записник број 08-2-1/22-04 од 03.03.2022. године, као и предлогом за доношење Одлуке о избору пројеката који ће бити финансирани из буџета општине Ћићевац у 2022. години.

По разматрању предлога Комисије, Председник општине Ћићевац је одлучио да прихвати предлог и закључи уговоре са црквама и верским заједницама о финансирању истих.

**ПРАВНА ПОУКА**: Против ове одлуке може се покренути управни спор пред Управним судом у року од 30 дана дана пријема исте.

**ПРЕДСЕДНИК ОПШТИНЕ**

**Др Мирјана Кркић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**